stanford-oval/wikipedia huggingface dataset:
Bukovinan lääketieteellinen valtionyliopisto

| Bukovinan lääketieteellinen valtionyliopisto> Буковинський державний медичний університет |
| --- | --- |
 Yliopiston päärakennus Tšernivtsin Teatteriaukiolla.
Tyyppi:  valtionyliopisto
Henkilökunta:  705
Opiskelijoita:  5 750
Sijainti:  Tšernivtsi,  Ukraina (48.2915°N, 25.9322°E)
Osoite:  Pl. Teatralna 2, Tšernivtsi, Tšernivtsin alue, Ukraina
Sivusto:  www.bsmu.edu.ua
Bukovinan lääketieteellinen valtionyliopisto (ukr. Буковинський державний медичний університет, Bukovynskyi deržavnyi medytšnyi universytet) on vuonna 1931 toimintansa aloittanut ukrainalainen yliopisto, joka sijaitsee Tšernivtsissä, Länsi-Ukrainassa. Yliopistoa käy noin 5 750 opiskelijaa (toisen lähteen mukaan noin 5 500). Ulkomailta on tullut noin 2 400 opiskelijaa; erityisen paljon on opiskelijoita Intiasta. Opetushenkilökuntaa on runsas 700.
Toimintavuosiensa aikana yliopisto on toiminut useilla eri nimillä. Toiminta sai alkunsa Kiovan teollisen ja lääketieteellisen instituutin nimellä (Київський виробничо-медичний інститут; vuodet 1931-1936). Tämän jälkeen opetusta annettiin Kiovan 2. lääketieteellisen instituutin puitteissa (2-й Київський державний медичний інститут; 1936-1944). Seuraavaksi opinahjon nimenä olivat Tšernivtsin lääketieteellinen valtioninstituutti (Чернівецький державний медичний інститут; 1944-1997) ja Bukovinan lääketieteellinen valtionakatemia (Буковинська державна медична академія; 1997-2005). Nykyinen nimi yliopistolla on ollut vuodesta 2005.
Bukovina on historiallinen alue, joka sijoittuu Itä-Karpaattien vuoriston ja läheisten tasankojen seudulle nykyisten Romanian (lähinnä Suceavan piirikunnan) ja Ukrainan Tšernivtsin alueilla.
Aiheesta muualla

Kuvia tai muita tiedostoja aiheesta Bukovinan lääketieteellinen valtionyliopisto Wikimedia Commonsissa
BSMU today (englanniksi) (bsmu.edu.ua)
Chico Hamilton

Chico Hamilton
Foreststorn ”Chico” Hamilton (21. syyskuuta 1921 Los Angeles, Kalifornia, Yhdysvallat – 25. marraskuuta 2013 New York, New York, Yhdysvallat) oli West Coast jazzin johtaviin nimiin kuulunut yhdysvaltalainen rumpali[lähde? ].
Hamilton suoritti sotilaspalvelustaan vuosina 1942–1946. Hän teki ensimmäisen levytyksensä Slim Gaillardin kanssa ja jatkoi uraansa yhteistyöllä Jimmy Mundyn, Count Basien ja Lester Youngin kanssa. Hän toimi Lena Hornen kiertuerumpalina 1948–1955 ja soitti Gerry Mulliganin yhtyeessä 1952–1953. Hänet tunnetaan etupäässä omasta kvintetistään, jonka hän perusti 1955 ja jonka kokoonpano ennätti vuosien varrella vaihtua useaan otteeseen. Alkuperäisen kvintettinsä Hamilton hajotti 1966, mutta hän ei lopettanut uraansa vaan jatkoi sitä 2000-luvulle saakka.[lähde? ]
Diskografia > Orkesterinjohtaja

| --- | --- |
 1955: Chico Hamilton Trio (10" LP)  1955: Chico Hamilton Quintet Feat. Buddy Collette  1960: Original Chico Hamilton Quintet  1956: Chico Hamilton Quintet in Hi-Fi  1956: Chico Hamilton Trio (12" LP)  1957: Chico Hamilton Quintet  1957: Zen: The Music of Fred Katz  1957: Sweet Smell of Success  1958: South Pacific in Hi-Fi  1958: Chico Hamilton Trio Introducing Freddie Gambrel  1959: Ellington Suite (1958 version Feat. Eric Dolphy)  1959: With Strings Attached  1959: Gongs East!  1959: The Three Faces of Chico  1959: That Hamilton Man  1960: Bye Bye Birdie / Irma La Douce  1960 Chico Hamilton Special  1962: Drumfusion  1962: Litho  1962: A Different Journey  1962: Passin' Thru (Impulse!)  1963: The Great Chico Hamilton Feat. Paul Horn (Crown)  1963: Man from Two Worlds (Impulse!)  1965: Chic Chic Chico (Impulse!)  1966: El Chico (Impulse!)  1966: The Further Adventures of El Chico (Impulse!)  1966: The Dealer (Impulse!)  1967: The Best of Chico Hamilton  1968: The Gamut  1969: The Head Hunters  1970: El Exigente / The Demanding One  1973: The Master  1974: Live at Montreux (Feat Albert King, Little Milton) :  1975: Peregrinations  1976: The Players  1977: Catwalk  1979: Reaching for the Top  1980: Nomad  1988: Euphoria  1990: Transfusion  1991: Reunion  1992: Arroyo  1993: Trio!  1994: My Panamanian Friend (The Music of Eric Dolphy)  1994: Dancing to a Different Drummer  1998: Complete Pacific Jazz Recordings of the Chico Hamilton Quintet  1999: Timely  2000: Original Ellington Suite (1958)  2001: Foreststorn  2002: Thoughts Of...  2006: Juniflip  2006: Believe  2006: 6th Avenue Romp  2006: Heritage  2007: Hamiltonia  2007: Mysterious Maiden (180g  vinyyli LP)  2008: It's About Time EP  2008: Chico Hamilton Presents: Alternative Dimensions of El Chico (EP)  2008: Andrew Hill and Chico Hamilton - Dreams Come True  2008: Trio! Live @ Artpark  2009: The Alternative Dimensions of El Chico (12" tupla vinyyli)  2009: Twelve Tones of Love  2011: Revelation (10" vinyyli EP)  2011: Euphoric (EP)  2011: Revelation
Diskografia > Sessiomuusikkona

Gábor Szabó
Spellbinder (Impulse!, 1966)
Colin Murdock

| Colin Murdock> Henkilötiedot |
| --- | --- |
Syntynyt: 9. syyskuuta 1958 (ikä 66)  Calgary, Alberta
Ammatti:  ääninäyttelijä
Näyttelijä
Taiteilijanimet:  Colin Murdoch
Aktiivisena:  1993–
Merkittävät roolit:  Scorponok (Transformers: Energon) Junko (Storm Hawks)
Aiheesta muualla
IMDb 
Colin Murdock (s. 9. syyskuuta 1958 Calgary, Alberta) on kanadalainen ääninäyttelijä, joka on tehnyt äänirooleja animaatioihin 1990-luvulta lähtien. Hänet tunnetaan kenties parhaiten Beast Wars: Transformersista, Transformers: Energonista ja Storm Hawksista. Murdock on tehnyt myös useita sivurooleja animaatioihin Gadget and the Gadgetinis, Sabrina's Secret Life ja Baby Looney Tunes.
Celebesinharakkakottarainen

| Celebesinharakkakottarainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Harakkakottaraiset Streptocitta
Laji::  albicollis
Kaksiosainen nimi
 Streptocitta albicollis  (Vieillot, 1818) 
Katso myös
   Celebesinharakkakottarainen Wikispeciesissä   Celebesinharakkakottarainen Commonsissa 
Infobox OKNimi-testi OKIUCN-testi OK: 
Celebesinharakkakottarainen (Streptocitta albicollis) on kottaraisten heimoon kuuluva varpuslintu.
Levinneisyys

Celebesinharakkakottaraista tavataan Indonesiassa. Lajia on kuvattu yleiseksi, ja se on luokiteltu elinvoimaiseksi.
D-VHS

D-VHS on digitaalinen kuvanauhaformaatti, jonka kehitti JVC yhteistyössä Hitachin, Matsushitan ja Philipsin kanssa. Se käyttää samaa fyysistä kasettikokoa ja tallennusmekaniikkaa kuin VHS. Se myös pystyy tallentamaan ja esittämään sekä tavallisen tarkkuuden että korkean tarkkuuden sisältöä.
HD-sisältö tallennetaan 28,2 Mbit/s-bittivirralla, kun taas SD-sisältö tallennetaan bittivirralla, joka voi olla välillä 2,0 Mbit/s–14,2 Mbit/s. Suurikapasiteettisin D-VHS-kasetti voi tallentaa 3,5 tuntia HD-sisältöä ja 7–49 tuntia SD-sisältöä, joka vastaa 44 gigatavua videodataa. Tällainen kasetti sisältää 430 metriä (1 378 jalkaa) nauhaa ja vastaa 3,5 tunnin NTSC-VHS-kasettia tai 4,9 tunnin PAL VHS-kasettia.
Toisin kuin DVD-formaatti, D-VHS mahdollistaa jopa 720p ja 1080i -resoluutioisen videomateriaalin tallentamisen. Silti D-VHS:n suosio ei koskaan saanut suurta kannatusta varsinkaan Hollywoodin piirissä, joka puolsi DVD-järjestelmää ennen kaikkea sen halvan massatuotannon ja kopioinnin estämiseen pyrkivien tekniikoiden vuoksi.
Bukovina

Bukovina on merkitty karttaan oranssilla.
Bukovina osana Itävaltaa 1775–1918.
Bukovina (ukr. Буковина, Bukovyna, romaniaksi Bucovina, saks. Bukowina, puol. Bukowina, suom. 'Pyökkien maa') on Karpaattien pohjoisrinteillä ja viereisillä tasankoalueilla sijaitseva historiallinen alue, joka nykyisin jakautuu valtiollisesti Romanian ja Ukrainan kesken. Nimi viittaa seudun pyökkimetsiin, pyökki (buk), ja sitä on käytetty jo 1300-luvulla.
Bukovina on ollut asuttua jo 4 500 vuotta ennen ajanlaskun alkua. Alueelle asettui noin 600-luvulla jaa. ruteeneja ja 1200-1300-luvulla romanialaisia, ja alueesta tuli joksikin aikaa näiden 1300-luvulla perustaman Moldavian ruhtinaskunnan keskus. 1500-luvun puoliväliin saakka keskuksena oli nykyään Romanian puolella sijaitseva Suceava. Seuraavien vuosisatojen aikana alue oli Puolan ja osmanien hallinnassa. Bukovinan nimi otettiin virallisesti käyttöön ja seudun identiteetti kehittyi erityisesti Itävallan hallinnon aikana vuodesta 1774 lähtien. Bukovina oli vuosina 1775–1918 Itävallan itäisin maakunta. Sen keskuskaupungiksi kasvoi Tšernivtsi (ukr. Чернівці́; rom. Cernăuți, saks. Czernowitz, puol. Czernowiec, jidd. טשערנאוויץ Tšernovits), joka sijaitsee nykyisen Ukrainan puolella.
Ensimmäisen maailmansodan jälkimainingeissa alue liitettiin osaksi Romaniaa. Hitlerin Saksan ja Stalinin Neuvostoliiton elokuussa 1939 solmiman Molotov-Ribbentrop-sopimuksen salaisen lisäpöytäkirjan nojalla Romania joutui kesäkuussa 1940 luovuttamaan alueen pohjoisosan Neuvostoliitolle. Tšernivtsi oli toiseen maailmansotaan ja holokaustiin asti tärkeä juutalaisen kulttuurin keskus. Kaupungin asukkaista noin kolmannes oli juutalaisia.[lähde? ] Toisen maailmansodan päättäneen Pariisin rauhan (1947) yhteydessä alue jaettiin Romanian ja Neuvostoliiton kesken. Ukrainan itsenäistyessä Neuvostoliittoon kuulunut Pohjois-Bukovina tuli osaksi Ukrainaa.
Alueen väestö on pääasiassa romanialaista (alueen eteläosissa) ja ukrainalaista (alueen pohjoisosissa), joskaan etninen raja ei täysin noudattele valtioiden välistä rajaa. Bukovinassa elää myös muita vähemmistöjä, kuten romaneja, saksalaisia ja juutalaisia.
Tšernivtsistä ovat kotoisin muun muassa saksankielinen runoilija Paul Celan (alk. Antschel), saksan- ja englanninkielinen kirjailija Rose Ausländer ja jiddišinkielinen kirjailija Josif Burg. Kaupungissa ovat vaikuttaneet myös Ukrainan kansallisrunoilija Ivan Franko, romanialainen romantiikan ajan runoilija Mihai Eminescu ja itsenäisen Ukrainan ensimmäisen presidentti Leonid Kravtšuk ja wieniläinen jugendtaiteilija Oskar Laske.[lähde? ] 1800-luvulla vaikuttanut myöhäisromantiikkaa edustanut kirjailija Juri Fedkovytš syntyi, vietti lapsuutensa ja myöhemmät vuotensa Bukovinassa.
Aiheesta muualla

Kuvia tai muita tiedostoja aiheesta Bukovina Wikimedia Commonsissa
D-liitin

D-liittimiä
D-liitin on yleinen elektroniikkaliitin, josta on monta eri versiota erilaiseen käyttöön. Liittimen kehitti ITT Cannon vuonna 1952.
Yleisimmät D-liittimet tyypillisine käyttökohteineen ovat:
9-nastainen DE-9 sarjaportti, myös Atari 2600:n joystick-liitin (Atari-liitin)
15-nastainen DA-15 peliportti
15-nastainen DE-15 VGA-liitin
25-nastainen DB-25 sarjaportti tai Centronics rinnakkaisliitäntä
50-nastainen DD-50 SCSI-1 väyläliitin
Clémentine-Hélène Dufau

Clémentine-Hélène Dufau,kuvaaja tuntematon
Clémentine-Hélène Dufau (18. elokuuta 1869 – 18. maaliskuuta 1937 ) oli ranskalainen, isänsä puolelta baskitaustainen taidemaalari.
Elämänvaiheita

Dufau kärsi lapsuudessaan huonosta terveydestä ja vietti sen tähden paljon aikaa vuoteessaan. Saadakseen aikansa kulumaan paremmin hän ryhtyi piirtämään.
Perhe muutti Pariisiin, jotta tytär pääsisi aloittamaan taideopinnot. Hänen opettajinaan oli aikansa kuuluisuuksia, kuten William-Adolphe Bouguereau. Vuoden 1895 Salon des Artistes myönsi hänelle palkinnon. Tämä auttoi uralla eteenpäin ja hän sai muiden töiden ohella julistetilauksia. 1900-luvun vaihteessa hänen työnsä saivat hyviä arvosteluja ja ne olivat arvostettuja Pariisin älykköpiireissä. Valtio tilasi häneltä seinämaalauksia Sorbonnen yliopiston uudisrakennukseen,
Dufaun yksityiselämään kuului syvä rakkaus kirjailija Edmond Rostandin poikaan Mauriceen. Maurice oli homoseksuaali ja Dufau alkoi muokata persoonallisuuttaan androgyyniksi. Vähitellen Dufaun ura hiipui ja hän alkoi viettää hiljaiseloa, ensin Antibesissa ja myöhemmin pienessä Pariisin ateljeessaan.
1990-luvulla Dufaun työt löydettiin uudestaan. Niitä on tullut merkittäviin taidehuutokauppoihin, missä hinnat ovat vaihdelleet 400- 15 500 Yhdysvaltain dollarin välillä.
Teoksia

Maurice Rostandin muotokuva
Intiimi näkymä
Lapset vesillä
Casino-de-Parisin juliste
Aiheesta muualla

Wikimedia Commonsissa on kuvia tai muita tiedostoja aiheesta .
http://lepetitrenaudon.blogspot.com/2015/02/encore-une-femme-peintre-meconnue.html
http://www.artnet.com/artists/cl%C3%A9mentine-h%C3%A9l%C3%A8ne-dufau/
Celebesinhaukkapöllö

| Celebesinhaukkapöllö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Haukkapöllöt Ninox
Laji::  punctulata
Kaksiosainen nimi
 Ninox punctulata  Quoy & Gaimard, 1830 
Katso myös
   Celebesinhaukkapöllö Wikispeciesissä   Celebesinhaukkapöllö Commonsissa 
Infobox OKNimi-testi OKIUCN-testi OK: 
Celebesinhaukkapöllö (Ninox punctulata) on pieni pöllöihin kuuluva lintu. Sen koko on 17–20 cm. Se on väriltään punaruskea, ja sen pää, selkä ja siivet ovat valkotäpläiset, kurkussa on valkea läiskä, naamakiehkura on musta ja kulmakarvat valkoiset.
Tätä pöllöä tavataan lähinnä Indonesiassa, ja sen elinpiiriä ovat pääasiassa joen lähellä oleva metsä, avoimet metsäalueet ja viljellyt alueet, joilla on siellä täällä puita. Sitä tavataan yleensä alle 1 100 metrin korkeudessa, mutta joskus sitä on nähty 2 300 metrin korkeudessa merenpinnan yläpuolella. Se on kaikkialla elinalueellaan melko yleinen.
Aiheesta muualla

Celebesinhaukkapöllö (Ninox punctulata) BirdLife International Data Zone. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Speckled Boobook
Käännös suomeksi
Chico Freeman

Chico Freeman vuonna 1989.
Chico Freeman vuonna 2011 L'Inouï -jazzklubilla Redangessa, Luxemburgissa.
Chico Freeman (s. 17. heinäkuuta 1949 Chicago) on yhdysvaltalainen tenorisaksofonisti.
Freeman syntyi muusikkoperheeseen: hänen isänsä Von Freeman on jazz-muusikko, ja Chico Freemania opettivat myös kitaristi- ja rumpaliveli. Freeman soitti alun perin trumpettia, mutta vaihtoi soittimensa sittemmin saksofoniin. Keskeisenä musiikillisena vaikuttajana kotikaupungissaan Chicagossa hän pitää yhdistystä Association for Advancement of Creative Musicians (AACM) ja sen perustajaa Muhal Richard Abramsia, jonka johdolla hän opiskeli musiikin teoriaa. Chico Freeman valmistui Northwestern-yliopistosta vuonna 1972 ja muutti New Yorkiin 1977. Freeman on johtanut useita yhtyeitä ja tehnyt yhteistyötä muiden muassa Elvin Jonesin, Sun Ran ja Don Pullenin kanssa. Vuonna 1980 hänet äänestettiin Down Beat -lehden lukijaäänestyksessä vuoden kiinnostavimmaksi uudeksi kyvyksi.
Freeman on kiertänyt kansainvälisesti ja esiintynyt Suomessa Pori Jazz -festivaaleilla kvartetteineen 1981 ja Espoon April Jazzissa Espoo Big Bandin solistina 2006. Vuonna 1980 hänen oli määrä olla mukana Edward Vesalan kokoonpanossa yhdessä saksofonisti James Spauldingin ja basisti Reggie Workmanin kanssa, mutta aikataulut eivät kohdanneet.
Diskografia

Morning Prayer (1976)
Chico (1977)
No Time Left (1977)
Beyond the Rain (1978)
Kings of Mali (1978)
Spirit Sensitive (1979)
Peaceful Heart/Gentle Spirit (1980)
The Outside Within (1981)
The Search (1981)
Destiny’s Dance (1981)
Tradition in Transition (1982)
Tangents (1984)
Live at Ronnie Scotts (1986)
The Pied Piper (1987)
Tales of Ellington (1987)
Luminous (1988)
Mystical Dreamer (1989)
You’ll Know When You Get There (1990)
Sweet Explosion (1990)
Threshold (1993)
The Unspoken Word (1994)
Focus (1995)
Still Sensitive (1995)
The Emissary (1996)
Von & Chico Freeman Live at the Blue Note with Special Guest Dianne Reeves (1999)
Oh, By the Way (2002)
Aiheesta muualla

Viralliset sivut (englanniksi)
Carl Eugen Armfelt

Carl Eugen (Eugéne) Armfelt (11. helmikuuta 1863 Karjaa – 29. helmikuuta 1908 Helsinki) oli suomalainen kreivi, arkkitehti ja valtiopäivämies.
Armfeltin vanhemmat olivat kreivi Carl Magnus Mauritz Armfelt ja Eugenia Palmfelt ja puoliso vuodesta 1890 Katarina Amalia Dorotea Schmidt. Armfelt tuli ylioppilaaksi Turussa 1883 ja suoritti arkkitehdin tutkinnon Dresdenissä 1888. Armfelt toimi ensin yleisten rakennusten ylihallituksessa ja sitten vuodesta 1892 Turun lääninrakennuskonttorin apulaisarkkitehtina. Turkuun hän suunnitteli muun muassa koulurakennuksen kuuromykille.
Armfelt oli aatelissäädyssä edustaja valtiopäivillä 1891.
Celastrales

| Celastrales |
| --- | --- |
 Suovilukko eli vilukko (Parnassia palustris)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Aitokaksisirkkaisten ydinryhmä
Kladi::  Rosidit
Lahko::  Celastrales  Link
Synonyymit
 Brexiales Lindley  Hippocrateales Berchtold & J.Presl  Parnassiales J.Presl  Stackhousiales Martius 
Katso myös
   Celastrales Wikispeciesissä   Celastrales Commonsissa 
Infobox OKNimi-testi OK: 
Celastrales on aitokaksisirkkaisten rosidien ryhmään kuuluva kasvilahko, jossa on uusimpien käsitysten mukaan kaksi heimoa. Heimoihin kuuluu puita, pensaita, liaaneja ja ruohoja.
Suomessa kasvaa vain yksi lahkon laji alkuperäisesti luonnonvaraisena: kelasköynnöskasveihin kuuluva suovilukko eli vilukko (Parnassia palustris). Koristekasvikarkulaisina saattaa Suomessa tavata myös lahkoon kuuluvia sorvarinpensaita (Euonymus).
Heimot

Lepidobotryaceae
kaksi sukua ja 2–3 lajia Itä-Afrikassa.
Celastraceae – kelasköynnöskasvit eli kelaskasvit
94 sukua, joissa 1410 lajia enimmäkseen tropiikissa.
synonyymit: Brexiaceae, Canotiaceae, Chingithamnaceae, Euonymaceae, Hippocrateaceae, Lepuropetalaceae, Parnassiaceae (vilukkokasvit), Plagiopteraceae, Pottingeriaceae, Salaciaceae, Siphonodontaceae, Stackhousiaceae
Carl Erskine

Carl Erskine
Carl Daniel Erskine (13. joulukuuta 1926 – 16. huhtikuuta 2024) oli yhdysvaltalainen baseballpelaaja. Hän pelasi koko Major League Baseball -uransa vuosina 1948–1959 Los Angeles Dodgersille (vuoteen 1958 Brooklyn Dodgers).
Erskine oli syöttäjänä viidessä World Series -ottelussa, ja vuonna 1955 Dodgers voitti mestaruuden. Vuoden 1953 World Seriesissä hän teki ennätyksen ja aiheutti yhdessä ottelussa 14 paloa.
Erskine oli kotoisin Andersonista, Indianan osavaltiosta. Hänen omaelämäkerrallinen novellikokoelmansa Carl Erskine's Tales from the Dodgers Dugout: Extra Innings julkaistiin vuonna 2004.
Collingwood

Collingwood voi tarkoittaa muun muassa seuraavia:
Robin George Collingwood (1889–1943), brittiläinen filosofi
Charles Collingwood (1917–1985), yhdysvaltalainen radio- ja televisiotoimittaja
Collingwood, paikkakunta Ontariossa Kanadassa
Collingwood, Melbournen esikaupunki Australiassa
HMS Collingwood (1841), Vanguard-luokan 80-tykkinen toisen luokan linjalaiva
HMS Collingwood (1882), Admiral-luokan taistelulaiva
HMS Collingwood (1908), St. Vincent -luokan taistelulaiva
HMS Collingwood (tukikohta) alokaskoulutuskeskus 1940
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Collingwood”, voi hakea sivunnimihaulla, laajalla sivunnimihaulla tai tekstihaulla.
Ces

Ces voi tarkoittaa seuraavia:
Community Exchange System, yhteisö jossa käyttäjät vaihtavat palveluita keskenään käyttämättä rahaa
CES, Consumer Electronics Show
Ces, alennettu C-sävel
Jean Ces (1906–1969), ranskalainen nyrkkeilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ces”, voi hakea sivunnimihaulla, laajalla sivunnimihaulla tai tekstihaulla.
Collin Mitchell

| Mitalit> Maa:   Kanada.Miesten curling. Olympialaiset  | Mitalit> Maa:   Kanada.Miesten curling. Olympialaiset  | Mitalit> Maa:   Kanada.Miesten curling. Olympialaiset  | Maa:   Kanada> Miesten curling. |
| --- | --- | --- | --- |
|  Hopeaa | Nagano 1998 | curling |  |
Collin Mitchell (s. 23. syyskuuta 1969) on kanadalainen curling-pelaaja, hän voitti hopeaa 1998 Talviolympialaisista Naganosta Paul Savagen, Mike Harrisin, Richard Hartin ja George Karrysin kanssa.
Catskillvuoret

Thomas Cole: Auringonnousu Catskillvuorilla
Catskillvuoret ovat New Yorkin osavaltiossa Hudson-joen länsipuolella oleva vuoristoryhmä ja metsäinen matkailualue. Catskillvuoria pidetään toisinaan Appalakkien osana.
Delawarejoki saa alkunsa Catskillvuorilta. New Yorkin lähellä sijaitsevana seutu oli Hudson River -koulukunnan maalarien, kuten Thomas Colen suosima maisemamaalausten kohde.
Celtic Frost

| Celtic Frost |
| --- | --- |

 Celtic Frost Tuska Open Air Festivalilla vuonna 2006.
Tiedot
Toiminnassa:  1984–1993 2001–2008
Tyylilaji:  avant-garde metal black metal thrash metal doom metal
Kotipaikka:   Zürich, Sveitsi
Laulukieli:  englanti
Jäsenet:  Tom Gabriel Fischer, Laulu, kitara   Martin Eric Ain, basso, laulu   Franco Sesa, Rummut   Erol Unala, Kitara
Levy-yhtiö:  Century Media  
Aiheesta muualla
Kotisivut
Infobox OKNimi-testi OK: 
Celtic Frost oli sveitsiläinen metalliyhtye, joka perustettiin vuonna 1984. Yhtye tunnetaan varsinkin black metalin edelläkävijänä. Yhtye tunnetaan myös goottimetallin ja avant-garde metalin edelläkävijänä.
Yhtyeen tyylilaji on sen historian aikana vaihdellut runsaasti. 1980-luvun alkuaikoina se teki black-, death- ja thrash metalia, mutta vuosikymmenen loppua kohden avant-garden ja progressiivisen metallin piirteet alkoivat hallita musiikkia entistä enemmän. Poikkeuksena oli yhtyeen perinteisempää heavy metalia edustanut albumi Cold Lake, jonka musiikki oli lähinnä glam metalia. 2000-luvulla yhtyeen tyyli säilytti yhä progressiivisuutensa, mutta lähestyi entistä enemmän doom- ja goottimetallia.
Yhtyeen viimeisin albumi on vuonna 2006 julkaistu Monotheist, joka ilmestyi 16 vuoden levytystauon jälkeen.
Toukokuussa 2008 Celtic Frostin perustajajäsen Tom Gabriel Fischer ilmoitti jättävänsä Celtic Frostin, ja perusti uuden yhtyeensä, Triptykonin. Tämän jälkeen oli jonkin aikaa epäselvää jatkaisiko Celtic Frost vielä, mutta kesällä 2008 yhtyeen jäljellä olleet jäsenet ilmoittivat, että yhtye jatkaisi mutta olisi toistaiseksi jäissä.
Celtic Frost julkaisi 9. syyskuuta 2008 kotisivuillaan tiedotteen, jonka mukaan yhtye on lopettanut toimintansa lopullisesti.
Celtic Frost Suomessa

Celtic Frostin ensiesiintyminen Suomessa oli 2. heinäkuuta 2006 Tuska Open Air Metal Festival -festivaaleilla. Yhtye tuli Suomeen uudestaan Helsingin Tavastialle 4. huhtikuuta 2007 Kreator-yhtyeen kanssa. Lisäksi se soitti Qstock-festivaaleilla Oulussa 28. heinäkuuta vuonna 2007.
Diskografia > Studioalbumit

Morbid Tales (1984)
To Mega Therion (1985)
Into the Pandemonium (1987)
Cold Lake (1988)
Vanity/Nemesis (1990)
Monotheist (2006)
Diskografia > EP:t

Emperor’s Return (1985)
Tragic Serenades (1986)
Wine in My Hand (Third from the Sun) (1990)
Diskografia > Kokoelma-albumit

Parched with Thirst Am I and Dying (1992)
Are You Morbid?  (2003)
Innocence and Wrath (2017)
Aiheesta muualla

Celtic Frostin viralliset sivut
Celtic Frost Bändisivu Desibeli.netissä
Celtic Frost Encyclopaedia Metallumissa (englanniksi)
Colin McRae Rally 2.0

| Colin McRae Rally 2> 0 |
| --- | --- |

Kehittäjä:  Codemasters
Julkaisija:  Codemasters
Pelisarja:  Colin McRae Rally
Julkaistu:  2000
Lajityyppi:  ajopeli
Pelimuoto:  moninpeli
Ikäluokitus:  ESRB: Kaikenikäisille  PEGI 3  USK 0 
Alusta:  PlayStation, Windows
Lisää peliartikkeleitaVideopelien teemasivulla
Colin McRae Rally 2.0 (myös Colin McRae Rally 2) on Codemastersin kehittämä ajopeli, joka julkaistiin vuonna 2000 PlayStation- ja Windows-alustoille. Peli on Colin McRae Rally -pelisarjan toinen peli.
Peli sisälsi ensimmäistä kertaa sarjan historiassa Suomen rallin. Pelissä on useita autoja ja talleja, mutta joitakin niistä ei voi avata ilman huijauskoodeja. Peli sisältää seuraavat rallit: Suomi, Kreikka, Korsika, Ruotsi, Australia, Kenia, Italia ja UK. Seuraavissa ralleissa on Super Special -erikoiskokeet: Kreikka, Ruotsi, Kenia ja UK. Erikoiskokeiden määrä on 84 kpl.
Aiheesta muualla

Colin McRae Rally 2.0 MobyGamesissa (englanniksi)